IZVEDBENI SKLEP KOMISIJE (EU) 2020/588

z dne 22. aprila 2020

glede izvzetij iz razširjene protidampinške dajatve na nekatere dele za kolesa s poreklom iz Ljudske republike Kitajske v skladu z Uredbo (ES) št. 88/97

(notificirano pod dokumentarno številko C(2020) 2382)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 13(4) Uredbe,

ob upoštevanju Uredbe Sveta (ES) št. 71/97 z dne 10. januarja 1997 o razširitvi dokončne protidampinške dajatve, uvedene z Uredbo (EGS) št. 2474/93 na kolesa s poreklom iz Ljudske republike Kitajske, na uvoz nekaterih delov za kolesa iz Ljudske republike Kitajske in o obračunavanju razširjene dajatve na takšen uvoz, registriran po Uredbi (ES) št. 703/96 (2), in zlasti člena 3 Uredbe,

ob upoštevanju Izvedbene uredbe Komisije (EU) 2020/45 z dne 20. januarja 2020 o spremembi Izvedbene uredbe Komisije (EU) 2019/1379 v zvezi z razširitvijo protidampinške dajatve, uvedene na uvoz koles s poreklom iz Ljudske republike Kitajske, na uvoz nekaterih delov za kolesa s poreklom iz Ljudske republike Kitajske z Uredbo Sveta (ES) št. 71/97 (3),

ob upoštevanju Uredbe Komisije (ES) št. 88/97 z dne 20. januarja 1997 o dovoljenju za oprostitev plačila uvozne dajatve na uvoz nekaterih delov za kolesa s poreklom iz Ljudske republike Kitajske, uvedene z Uredbo Sveta (EGS) št. 2474/93 in razširjene z Uredbo Sveta (ES) št. 71/97 o protidampinški dajatvi (4), in zlasti členov 4 do 7 Uredbe,

po obvestitvi držav članic,

ob upoštevanju naslednjega:

(1) Za uvoz bistvenih delov koles s poreklom iz Ljudske republike Kitajske (v nadaljnjem besedilu: Kitajska) v Unijo se uporablja protidampinška dajatev (v nadaljnjem besedilu: razširjena dajatev), ki je posledica razširitve protidampinške dajatve, uvedene na uvoz koles s poreklom iz Kitajske z Uredbo (ES) št. 71/97.

(2) V skladu s členom 3 Uredbe (ES) št. 71/97 je Komisija pooblaščena za sprejemanje potrebnih ukrepov, s katerimi se odobri izvzetje za uvoz bistvenih delov za kolesa, pri katerem ni izogibanja protidampinški dajatvi.

(3) Ti izvedbeni ukrepi so določeni v Uredbi (ES) št. 88/97 o uvedbi posebnega sistema oprostitev.

(4) Na tej podlagi je Komisija iz plačila razširjene dajatve izvzela številne sestavljavce koles (v nadaljnjem besedilu: izvzete stranke).

(5) V skladu s členom 16(2) Uredbe (ES) št. 88/97 je Komisija v Uradnem listu Evropske unije že večkrat objavila seznam izvzetih strank (5).

(6) Zadnji Izvedbeni sklep Komisije (EU) 2019/1087 (6) glede izvzetij na podlagi Uredbe (ES) št. 88/97 je bil sprejet 19. junija 2019.

(7) V tem sklepu se uporabljajo opredelitve pojmov iz člena 1 Uredbe (ES) št. 88/97.

1. ZAHTEVKI ZA IZVZETJE

(8) Komisija je med 19. decembrom 2016 in 17. oktobrom 2019 od strank iz preglednic 1 in 3 prejela zahtevke za izvzetje z informacijami, ki so potrebne za ugotovitev, ali so ti zahtevki sprejemljivi v skladu s členom 4(1) Uredbe (ES) št. 88/97.

(9) Strankam, ki so zaprosile za izvzetje, je bila dana možnost, da podajo pripombe na ugotovitve Komisije glede sprejemljivosti njihovih zahtevkov.

(10) V skladu s členom 5(1) Uredbe (ES) št. 88/97 se od dne, ko Komisija prejme njihove zahtevke, do odločitve glede ustreznosti zahtevkov strank, ki so zaprosile za izvzetje, oprosti plačilo razširjene dajatve za vsak uvoz bistvenih delov za kolesa, ki ga te stranke iz preglednic 1 in 3 spodaj deklarirajo za prosti promet.

2. ODOBRITEV IZVZETJA

(11) Pregled ustreznosti zahtevkov strank iz preglednice 1 je zaključen. Preglednica 1 Dodatna oznaka TARIC Ime Naslov C307 Merida Polska Sp. Z o.o. ul. Marii Skłodowskiej-Curie 35, PL-41-800 Zabrze, Poljska C311 Juan Luna Cabrera Calle Alhama 64, ES-14900 Lucena (Cordoba), Španija

(12) Med pregledom je Komisija ugotovila, da je bila vrednost delov s poreklom iz Kitajske nižja od 60 % skupne vrednosti delov, uporabljenih pri vseh kolesih, ki sta jih sestavili ti stranki. To je veljalo tudi za večino koles, ki sta jih sestavili obe stranki.

(13) Zato je Komisija ugotovila, da dejavnosti sestavljanja koles, ki jih opravljata podjetji Merida Polska Sp. Z o.o. in Juan Luna Cabrera, ne spadajo na področje uporabe člena 13(2) Uredbe (EU) 2016/1036.

(14) Zaradi tega in v skladu s členom 7(1) Uredbe (ES) št. 88/97 stranki iz preglednice 1 izpolnjujeta pogoje za izvzetje iz razširjene dajatve.

(15) V skladu s členom 7(2) Uredbe (ES) št. 88/97 bi morali izvzetji veljati od datuma prejema zahtevkov. Carinski dolg strank, ki sta zaprosili za izvzetje, v zvezi z razširjeno dajatvijo bi moral zato šteti za ničnega od istega datuma.

(16) Stranki sta bili seznanjeni z ugotovitvami Komisije glede ustreznosti njunih zahtevkov in sta imeli možnost, da podata pripombe.

(17) Ker izvzetji veljata samo za stranki, izrecno navedeni v preglednici 1, bi morali izvzeti stranki nemudoma uradno obvestiti Komisijo (7) o kakršni koli spremembi (na primer spremembi imena, pravne oblike ali naslova oziroma po ustanovitvi novih subjektov, ki se ukvarjajo s sestavljanjem).

(18) Če pride do sprememb pri sklicu, morata izvzeti stranki zagotoviti vse ustrezne informacije, zlasti o vsaki spremembi dejavnosti, povezanih z dejavnostmi sestavljanja. Komisija bo po potrebi sklice ustrezno posodobila.

3. POSODOBITEV SKLICEV NA IZVZETE ALI OPROŠČENE STRANKE

(19) Izvzete ali oproščene stranke iz preglednice 2 so med 2. majem 2019 in 20. februarjem 2020 uradno obvestile Komisijo o spremembah v njihovih sklicih (imena, pravne oblike in naslovi). Komisija je predložene informacije proučila in ugotovila, da te spremembe ne vplivajo na dejavnosti sestavljanja, kar zadeva pogoje za izvzetje ali oprostitev, določene v Uredbi (ES) št. 88/97.

(20) Medtem ko ostaja za te stranke oprostitev razširjene dajatve ali izvzetje iz nje, odobreno v skladu s členom 7(1) Uredbe (ES) št. 88/97, nespremenjeno, je treba sklice na te stranke posodobiti. Preglednica 2 Dodatna oznaka TARIC Prejšnji sklic Sprememba A163 Speedcross di Torretta Luigi & C. s.n.c. Corso Italia 20, IT-20020 Vanzaghello (MI), Italija Novo ime in pravna oblika podjetja sta: Speedcross s.r.l. A557 Jozef Kender-Kenzel Piesková 437/9A, 946 52 Imel, Slovaška Novo ime, pravna oblika in naslov podjetja so: KENZEL s.r.o. Novozámocká 182, 94701 Hurbanovo, Slovaška 8612 Tecno Bike S.r.l. Via del Lavoro 22, IT-61030 Canavaccio, Urbino (PS), Italija Nov naslov podjetja je: Via del Lavoro 22, IT-61029 Canavaccio di Urbino (PU), Italija 8979 W.S.B. Hi-Tech Bicycle Europe B.V. De Hemmen 91, NL-9206AG Drachten, Nizozemska Nov naslov podjetja je: De Roef 15, NL-9206AK Drachten, Nizozemska

4. OPROSTITEV PLAČILA DAJATEV ZA STRANKE V PREGLEDU

(21) Pregled ustreznosti zahtevkov strank iz preglednice 3 še poteka. Do sprejetja odločitve glede ustreznosti zahtevkov se za te stranke oprosti plačilo razširjene dajatve.

(22) Ker bodo oprostitve veljale samo za stranke, izrecno navedene v preglednici 3, bi morale te stranke nemudoma obvestiti Komisijo (8) o kakršni koli spremembi (na primer spremembi imena, pravne oblike ali naslova oziroma po ustanovitvi novih subjektov, ki se ukvarjajo s sestavljanjem).

(23) Če pride do sprememb pri sklicu, mora stranka zagotoviti vse ustrezne informacije, zlasti o vsaki spremembi dejavnosti, povezanih z dejavnostmi sestavljanja. Komisija bo po potrebi posodobila sklice na takšno stranko. Preglednica 3 Dodatna oznaka TARIC Ime Naslov C202 Vanmoof B.V. Mauritskade 55, NL-1092 AD Amsterdam, Nizozemska C207 Kenstone Metal Company GmbH Am Maikamp 8-12, DE-32107 Bad Salzuflen, Nemčija C481 FJ Bikes Europe Unipessoal, Lda Praça do Município 8, Sala 1D, PT-3750 111 Águeda, Portugalska C492 MOTOKIT Veiculos e Accesórios S.A. Rua Padre Vicente Maria da Rocha 448, 1° Esq., PT-3840-453 Vagos, Portugalska C499 Frog Bikes Manufacturing Ltd Unit A, Mamhilad Park Estate, GB-Pontypool, Torfaen, NP4 0HZ, Združeno kraljestvo C527 FIRMA ADAM Adam Ziętek Muchy 56 PL-63-524 Czajków, Poljska C529 Rowerland Piotr Tokarz ul. Klubowa 23, PL-32-600 Broszkowice, Poljska

5. ODPRAVA OPROSTITVE PLAČILA DAJATEV ZA STRANKE V PREGLEDU

(24) Oprostitev plačila dajatev za stranke v pregledu bi bilo treba odpraviti za stranko iz preglednice 4. Preglednica 4 Dodatna oznaka TARIC Ime Naslov C489 P.P.H. ARTPOL Artur Kopeć ul. Aniołowska 14, PL-42-202 Częstochowa, Poljska

(25) Komisija je 3. julija 2019 od te stranke prejela zahtevek za umik vloge za izvzetje, medtem ko je potekal pregled njene ustreznosti, plačilo razširjene dajatve pa je bilo oproščeno.

(26) Komisija je umik sprejela in zato bi bilo treba odpraviti oprostitev plačila razširjene dajatve. Razširjeno dajatev bi bilo treba pobrati od datuma prejema zahtevka za izvzetje, ki ga je predložila ta stranka, tj. od datuma, ko je oprostitev začela veljati (25. oktobra 2018).

(27) Zadevna stranka je bila obveščena o ugotovitvah Komisije in je imela možnost, da predloži pripombe. Pripomb ni predložila.

6. PREKLIC ODOBRITVE IZVZETJA

(28) Izvzeti stranki iz preglednice 5 sta med 30. junijem 2019 in 3. februarjem 2020 uradno obvestili Komisijo o tem, da je družba Bicicletas Monty S.A. prenehala opravljati svoje dejavnosti in da se družba Gor Kolesa, proizvodnja koles, d.o.o odpoveduje izvzetju iz plačila razširjene dajatve.

(29) Zato bi bilo treba v skladu z načelom dobrega upravljanja odobritev izvzetja iz plačila razširjene dajatve preklicati za obe izvzeti stranki iz preglednice 5. Preglednica 5 Dodatna oznaka TARIC Ime Naslov A165 Bicicletas Monty S.A. Calle El Plà 106, ES-08980 Sant Feliu de Llobregat, Španija C209 Gor Kolesa, proizvodnja koles, d.o.o. Primorska cesta 6b, SI-3325 Šoštanj, Slovenija

SPREJELA NASLEDNJI SKLEP:

Člen 1 Stranki iz preglednice v tem členu sta izvzeti iz razširitve dokončne protidampinške dajatve, ki je bila z Uredbo Sveta (EGS) št. 2474/93 (9) uvedena za kolesa s poreklom iz Ljudske republike Kitajske in z Uredbo (ES) št. 71/97 razširjena na uvoz nekaterih delov za kolesa s poreklom iz Ljudske republike Kitajske. V skladu s členom 7(2) Uredbe (ES) št. 88/97 začneta ti izvzetji učinkovati na datum prejema zahtevkov strank. Ta datuma sta navedena v stolpcu z naslovom „Datum učinkovanja“. Izvzetji se uporabljata le za stranki, izrecno navedeni v preglednici v tem členu. Izvzeti stranki nemudoma uradno obvestita Komisijo o kakršni koli spremembi imen in naslovov ter zagotovita vse potrebne informacije, zlasti o kakršni koli spremembi svojih dejavnosti, povezanih z dejavnostmi sestavljanja, kar zadeva pogoje za izvzetje. Izvzeti stranki Dodatna oznaka TARIC Ime Naslov Datum učinkovanja C307 Merida Polska Sp. Z o.o. ul. Marii Skłodowskiej-Curie 35, PL-41-800 Zabrze, Poljska 14.6.2017 C311 Juan Luna Cabrera C/Alhama 64, ES-14900 Lucena (Cordoba), Španija 4.10.2017

Člen 2 Posodobljeni sklici na izvzete ali oproščene stranke iz preglednice v tem členu so navedeni v stolpcu z naslovom „Novi sklic“. Te posodobitve začnejo učinkovati na datum iz stolpca preglednice z naslovom „Datum učinkovanja“. Ustrezne dodatne oznake TARIC, ki so bile prej dodeljene tem izvzetim ali oproščenim strankam, ostajajo nespremenjene in so navedene v stolpcu preglednice z naslovom „Dodatna oznaka TARIC“. Izvzete/oproščene stranke, za katere se posodobijo sklici Dodatna oznaka TARIC Prejšnji sklic Novi sklic Datum učinkovanja A163 Speedcross di Torretta Luigi & C. s.n.c. Corso Italia 20, IT -20020 Vanzaghello (MI), Italija Speedcross s.r.l. Corso Italia 20, IT -20020 Vanzaghello (MI), Italija 2.5.2019 A557 Jozef Kender-Kenzel Piesková 437/9A, 946 52 Imel, Slovaška KENZEL s.r.o. Novozámocká 182, 947 01 Hurbanovo, Slovaška 1.6.2019 8612 Tecno Bike S.r.l. Via del Lavoro 22, IT-61030 Canavaccio, Urbino (PS), Italija Tecno Bike S.r.l. Via del Lavoro 22, IT-61029 Canavaccio di Urbino (PU), Italija 20.2.2020 8979 W.S.B. Hi-Tech Bicycle Europe B.V. De Hemmen 91, NL-9206AG Drachten, Nizozemska W.S.B. Hi-Tech Bicycle Europe B.V. De Roef 15, NL-9206AK Drachten, Nizozemska 12.3.2020

Člen 3 Stranke iz preglednice v tem členu so v postopku pregleda v skladu s členom 6 Uredbe (ES) št. 88/97. Oprostitev plačila razširjene protidampinške dajatve v skladu s členom 5 Uredbe (ES) št. 88/97 začne učinkovati na datum prejema zadevnih zahtevkov strank za oprostitev. Ti datumi so navedeni v stolpcu z naslovom „Datum učinkovanja“. Navedene oprostitve plačil se uporabljajo samo za stranke v pregledu, posebej navedene v preglednici v tem členu. Stranke v pregledu Komisijo nemudoma uradno obvestijo o vseh spremembah dejavnosti sestavljanja, povezanih s pogoji za oprostitev, in Komisiji predložijo vse ustrezne informacije kot dokazno gradivo. Te spremembe vključujejo kakršne koli spremembe imen, dejavnosti, pravnih oblik in naslovov strank, vendar niso omejene na to. Stranke v pregledu Dodatna oznaka TARIC Ime Naslov Datum učinkovanja C202 Vanmoof B.V. Mauritskade 55, NL-1092 AD Amsterdam, Nizozemska 19.12.2016 C207 Kenstone Metal Company GmbH Am Maikamp 8-12, DE-32107 Bad Salzuflen, Nemčija 20.3.2017 C481 FJ Bikes Europe Unipessoal, Lda Praça do Município 8, Sala 1D, PT-3750 111 Águeda, Portugalska 8.5.2018 C492 MOTOKIT Veiculos e Accesórios S.A. Rua Padre Vicente Maria da Rocha 448, 1° Esq., PT-3840-453 Vagos, Portugalska 29.11.2018 C499 Frog Bikes Manufacturing Ltd Unit A, Mamhilad Park Estate, GB-Pontypool, Torfaen, NP4 0HZ, Združeno kraljestvo 7.1.2019 C527 FIRMA ADAM Adam Ziętek Muchy 56, PL-63-524 Czajków, Poljska 29.8.2019 C529 Rowerland Piotr Tokarz ul. Klubowa 23, PL-32-600 Broszkowice, Poljska 17.10.2019

Člen 4 Oprostitev plačila razširjene protidampinške dajatve v skladu s členom 5 Uredbe (ES) št. 88/97 se odpravi za stranko iz preglednice v tem členu. Razširjeno dajatev bi bilo treba pobrati od datuma začetka učinkovanja oprostitve. Ta datum je naveden v stolpcu preglednice z naslovom „Datum učinkovanja“. Stranka, za katero se oprostitev odpravi Dodatna oznaka TARIC Ime Naslov Datum učinkovanja C489 P.P.H. ARTPOL Artur Kopeć ul. Aniołowska 14, PL-42-202 Częstochowa, Poljska 25.10.2018

Člen 5 Odobritev izvzetja iz plačila razširjene protidampinške dajatve se prekliče za stranki iz preglednice v tem členu. Razširjeno dajatev bi bilo treba pobrati od datuma začetka učinkovanja preklica odobritve. Ta datum je naveden v stolpcu preglednice z naslovom „Datum učinkovanja“. Stranki, za kateri se izvzetje prekliče Dodatna oznaka TARIC Ime Naslov Datum učinkovanja A165 Bicicletas Monty S.A. Calle El Plà 106, ES-08980 Sant Feliu de Llobregat, Španija 30.6.2019 C209 Gor Kolesa, proizvodnja koles, d.o.o. Primorska cesta 6b, SI-3325 Šoštanj, Slovenija 3.2.2020

Člen 6 Ta sklep je naslovljen na države članice in stranke iz členov 1 do 5 ter se objavi v Uradnem listu Evropske unije.

V Bruslju, 22. aprila 2020 Za Komisijo Phil HOGAN Član Komisije

(1) UL L 176, 30.6.2016, str. 21.

(2) UL L 16, 18.1.1997, str. 55.

(3) UL L 16, 21.1.2020, str. 7.

(4) UL L 17, 21.1.1997, str. 17.

(5) UL C 45, 13.2.1997, str. 3; UL C 112, 10.4.1997, str. 9; UL C 220, 19.7.1997, str. 6; UL L 193, 22.7.1997, str. 32; UL L 334, 5.12.1997, str. 37; UL C 378, 13.12.1997, str. 2; UL C 217, 11.7.1998, str. 9; UL C 37, 11.2.1999, str. 3; UL C 186, 2.7.1999, str. 6; UL C 216, 28.7.2000, str. 8; UL C 170, 14.6.2001, str. 5; UL C 103, 30.4.2002, str. 2; UL C 35, 14.2.2003, str. 3; UL C 43, 22.2.2003, str. 5; UL C 54, 2.3.2004, str. 2; UL L 343, 19.11.2004, str. 23; UL C 299, 4.12.2004, str. 4; UL L 17, 21.1.2006, str. 16; UL L 313, 14.11.2006, str. 5; UL L 81, 20.3.2008, str. 73; UL C 310, 5.12.2008, str. 19; UL L 19, 23.1.2009, str. 62; UL L 314, 1.12.2009, str. 106; UL L 136, 24.5.2011, str. 99; UL L 343, 23.12.2011, str. 86; UL L 119, 23.4.2014, str. 67; UL L 132, 29.5.2015, str. 32; UL L 331, 17.12.2015, str. 30; UL L 47, 24.2.2017, str. 13; UL L 79, 22.3.2018, str. 31; UL L 171, 26.6.2019, str. 117.

(6) Izvedbeni sklep Komisije (EU) 2019/1087 z dne 19. junija 2019 glede izvzetij iz razširjene protidampinške dajatve na nekatere dele za kolesa s poreklom iz Ljudske republike Kitajske v skladu z Uredbo (ES) št. 88/97 (UL L 171, 26.6.2019, str. 117).

(7) Strankama se priporoča, da uporabita naslednji elektronski naslov: TRADE-BICYCLE-PARTS@ec.europa.eu.

(8) Strankam se priporoča, da uporabijo naslednji elektronski naslov: TRADE-BICYCLE-PARTS@ec.europa.eu.

(9) Uredba Sveta (EGS) št. 2474/93 z dne 8. septembra 1993 o uvedbi dokončne protidampinške dajatve na uvoz v Skupnost koles s poreklom iz Ljudske republike Kitajske in dokončnem pobiranju začasne protidampinške dajatve (UL L 228, 9.9.1993, str. 1).